ตรวจเจอซีสต์ที่รังไข่ทั้งสองด้าน ขนาด 2.5 ซม. และ 0.8 ซม. เจอผังผืด และเจอติ่งเนื้องอกเล็ก คุณผู้ตรวจยังไม่ให้กินยาคุมเนื่องจากวางแผนอยากมีบุตร จึงอยากสอบถามคุณว่า ในระยะนี้จนกว่าจะตั้งครรภ์ สามารถรับประทานยาบำรุงเลือด(กรดโฟลิค) เพื่อเตรียมพร้อมสำหรับตั้งครรภ์ได้หรือไม่คะ จะมีผลทำให้ซีสต์เพิ่มขนาด หรือมีผลต่อโรคหรือเปล่าคะ?
สวัสดีค่ะ การมีถุงน้ำในรังไข่นั้น ถ้าเป็นถุงน้ำธรรมดา ไม่ได้เป็นเนื้อร้ายนั้น ส่วนใหญ่จะไม่ทำให้เกิดอาการใด ๆ และสามารถหายได้เองโดยไม่ต้องรับการรักษาในถุงน้ำบางชนิดที่มีขนาดเล็ก แต่หากถุงน้ำมีขนาดใหญ่ก็อาจทำให้เกิดอาการ เช่น ปวดท้องน้อย ท้องอืด ท้องเฟ้อ เป็นต้น และควรได้รับการรักษาไม่ว่าจะเป็นการผ่าตัดหรือการใช้ฮอร์โมนเพื่อลดขนาดของก้อนโดยการรับประทานกรดโฟลิคเพื่อเตรียมพร้อมสำหรับการตั้งครรภ์นั้นทำได้ กรดโฟลิคไม่ได้มีส่วนประกอบของฮอร์โมนเพศที่อาจจะไปกระตุ้นให้ถุงน้ำรังไข่โตได้เร็วขึ้นแต่อย่างใดค่ะ แนะนำการติดตามอาการกับแพทย์สม่ำเสมอ และเมื่อตั้งครรภ์ให้รีบไปฝากครรภ์แต่เนิ่นๆ